Publication: Magyar Közlöny
Issue: MK-1999-124 (Year: 1999, Number: 124)
Era: 1990-2004
Section: feltételeiről szóló 273/1997. (XII. 22.) Korm. rendelet hatálya alá tartozó támogatások. Nem minősülnek támogatásnak továbbá azok az intézkedések, amelyek valamennyi
Paragraph Index: 182

50. § Az Ámr. 79. §-a a következő (2) bekezdéssel egészül ki, a (2)—(8) bekezdés számozása (3)—(9) bekezdésre változik, és az így átszámozott (7) bekezdés helyébe a következő rendelkezés lép, és a § a következő (10)—(11) bekezdésekkel egészül ki: „(2) Az előirányzatok célrendszerének, rendeltetésének meghatározására, támogatási célú felhasználásának tárgyévi keretösszegére, mértékére, a nyújtható támogatás arányára vonatkozó javaslatot (8/a. számú melléklet) és az elkészített pályázati felhívás tervezetét az előirányzatért kormányzati felelősséggel felruházott szerv vagy az előirányzat kezelésére jogszabály által felhatalmazott szerv vezetője az éves költségvetés elfogadását követően és a pályázati felhívás kiadását megelőzően köteles megküldeni a Kincstár részére. A pályázati felhívás tervezetet a Kincstár az Országos Támogatási Monitoring Rendszer kompatibilitás szempontjából egyetértési joggal kapja meg. Az e rendelet 8/a. számú melléklete megküldése papír alapon vagy elektronikus módon történhet. Ez utóbbi módon történő továbbítás esetén papír alapon is meg kell küldeni a pályázati felhívás tervezetét. A Kincstárnak a beérkezést követő 10 napon belül kell nyilatkoznia.” „(7) A (6) bekezdésben foglaltakat a címzett és céltámogatások vonatkozásában külön jogszabály rendelkezései szerint kell alkalmazni.” 1999/124. szám „(10) Egy projekthez igénybe vett, az Európai Megállapodás 62. cikkének hatálya alá tartozó beruházási támogatásoknak az e rendelet 7/a—b. számú mellékletei szerinti értelmezésben vett támogatási intenzitása nem haladhatja meg az 50%-ot, kis- és középvállalatok esetében a 65%-ot.

Source: https://magyarkozlony.hu/hivatalos-lapok/7485037b082f450127154489b3936e70ee10d197/dokumentumok/16e5ec03f89177906f026866b2f7ce59370ec701/letoltes